section_heading: Životopis
paragraph_text: Bio je urednik zabavnog programa TV Zagreb od 1971. do 1973., kada počinje uređivati i voditi niz mozaičnih emisija Nedjeljno popodne (sport, moda, film, glazba, kazalište, kulturna baština, zanimljivosti iz SFRJ i inozemstva) u trajanju od četiri sata. Emisija se 1983. godine zvala Sastanak bez dnevnog reda. Obilježio je prodor modernog europskog novinarstva na zagrebački kanal nekadašnje Jugoslavenske radiotelevizije (JRT), koji je povremeno dosezao i do 70% gledanosti i predstavljao pravu revoluciju u zabavnom programu diljem Jugoslavije sredinom 1970-ih i početkom 1980-ih.